8o C PLINII HIST. NAT. LIB. XXXV. 



enim subinde dbet. Prodest et suspiriosis linctum. Pu- 

 rulenta quoque extussientibus : et contra scorpionum 

 ictus. Vitiligines vivum nitro mixtum, atque ex aceto 

 tritum et illitum tollit : item lendes in palpebris, aceto 

 sandaracato admixto. Habet et in religionibus locum , 

 ad expiandas suffitu domos. Sentitur vis ejus et in aquis 

 ferventibus. Neque alia res facilius accenditur : quo 

 adparet ignium vim magnam etiam ei inesse. Fulmina 

 et fulgura quoque sulphuris odorem habent : ac lux ipsa 

 eorum sulphurea est. 



De bitumine , et generibus ejus : medicinae xxvn. 



LI. Et bituminis vicina est natura , alibi limus , alibi 

 terra : limus e Judaeae lacu , ut diximus , emergens : 

 terra in Syria circa Sidonem oppidum maritimum. Spis- 

 santur haec utraque , et in densitatem coeunt. Est vero 

 liquidum bitumen, sicut zacynthium, et quod a Baby- 

 lone invehitur. Ibi quidem et candidum gignitur. Liqui- 

 dum est et apolloniaticum : quae omnia Graeci pissa- 

 sphalton appellant, ex argumento picis et bituminis. 

 Gignitur etiam pingue , liquorisque oleacei , in Sicilia 

 agragantino fonte inficiens rivum. Incolae id arundinum 

 paniculis colligunt, citissime sic adhrescens. Utuntur 

 eo ad lucernarum lumina olei vice : item ad scabiem 

 jumentorum. 



